CELEX: C2006/281/38
Language: sk
Date: 2006-11-18 00:00:00
Title: Vec C-366/06: Návrh na začatie prejudiciálneho konania, ktorý podal Korkein hallinto-oikeus (Fínsko) 8. septembra 2006 – DNA Verkot Oy

18.11.2006   
            
            
               SK
            
            
               Úradný vestník Európskej únie
            
            
               C 281/24
            
         Návrh na začatie prejudiciálneho konania, ktorý podal Korkein hallinto-oikeus (Fínsko) 8. septembra 2006 – DNA Verkot Oy
   (Vec C-366/06)
   (2006/C 281/38)
   Jazyk konania: fínčina
   Vnútroštátny súd, ktorý podal návrh na začatie prejudiciálneho konania
   Korkein hallinto-oikeus
   Účastníci konania pred vnútroštátnym súdom
   
      Žalobca: DNA Verkot Oy
   
      Žalovaný: Sonera Mobile Networks Oy, fínsky Regulačný úrad pre telekomunikácie
   Prejudiciálne otázky
   
               1.
            
            
               Má sa článok 4 ods. 1 smernice Európskeho parlamentu a Rady 2002/21/ES (1) zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) týkajúci sa odvolania vykladať v tom zmysle, že telekomunikačný podnik treba považovať za oprávnený napadnúť rozhodnutie, v ktorom je určené, že konkurent tohto telekomunikačného podniku nemá významný vplyv na trhu?
            
         
               2.
            
            
               V prípade, že odpoveď na predchádzajúcu otázku je kladná, žiadame odpoveď aj na túto otázku:
               Zahŕňa požiadavka uvedená v článku 4 ods. 1 rámcovej smernice 2002/21/ES týkajúca sa riadneho posúdenia skutkovej podstaty prípadu a zabezpečenia účinného mechanizmu pre odvolania to, že vnútroštátny súd môže preskúmať skutkovú podstatu prípadu, uskutočniť právne posúdenie, vec rozhodnúť, a že jeho právomoc tak urobiť nebude obmedzená rozhodnutím Komisie a jeho odôvodnením ohľadne analýzy trhu prijatým na základe článku 7 ods. 4 rámcovej smernice?
            
         
      (1)  Ú. v. ES L 108, s. 33; Mim. vyd. 13/029, s. 349.